PSD: Acest guvern e plecat deja. Nu vrem să avem doi premieri, unul pus de coaliție, altul de CCR.
Lucian Romaşcanu a prezentat poziția PSD după ce parlamentarii social-democrați din Birourile Permanente Reunite au votat pentru amânarea dezbaterii şi votării moţiunii de cenzură până după decizia CCR. Moțiunea de cenzură va fi citită, totuși, astăzi, de la ora 16:00.
Purtătorul de cuvânt al PSD a spus că nu vrea ca România să fie în situaţia de a avea doi premieri: unul pus de coaliţie, altul de CCR."CCR e o instituție supremă a statului român. Baza legală este după trei zile, nu în trei zile, care este respectată așteptând decizia CCR. Este extrem de important să nu fim în această situație în care avem un guvern dat jos cu un premier pus, și după aceea Curtea se pronunță și spune că a fost o procedură ilegală și vom avea doi premieri puși, unul de coaliție și unul de CCR", spune Lucian Romașcanu.El spune că social-democraţii vor vota moţiunea de cenzură."Acest guvern va pleca. E plecat deja, dar trebuie să plece legal şi în respectul deciziilor CCR", conchide Romaşcanu.Birourile Permanente Reunite ale celor două camere ale Parlamentului au decis că moţiunea de cenzură va fi citită în şedința de joi, de la ora 16.00, dar dezbaterea şi votarea va avea loc după decizia CCR.